મુંબઈ, 24 જૂન : સેક્સી સન્ની લિયોન તથા હૉટ નિખિલ ચિનપ્પાની બહેતરીન હોસ્ટિંગ સાથે એમટીવી સ્પ્લિટ્સવિલા 7ની સફર શરૂ થઈ ચુકી છે. ગત અઠવાડિયે આખા ભારતના જુદા-જુદા શહેરોમાંથી પસંદગી પામી 20 સુંદર યુવતીઓને સ્પ્લિટ્સવિલા 7માં લવાઈ છે અને સાથે જ આ યુવતીઓમાં પોતાનો પ્રેમ શોધવા માટે લાવવામાં આવ્યાં છે 7 હૅન્ડસમ હૉટ યુવાનો. આ વખતે અલગતા એ છે કે યુવતીઓ તો સામાન્ય પરિવારોમાંથી છે, પણ યુવાનો સેલિબ્રિટીઓ છે. બે-ત્રણ યુવાનો તો ગત સ્પ્લિટ્સવિલા 6માં પણ આવેલા છે અને કેટલાક બૉલીવુડમાં એક્ટર તરીકે પોતાની ઓળખ બનાવનારાઓમાં સામેલ છે.